Nafarroako Parlamentuko Mahaiak, 2020ko urtarrilaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, bikote egonkorrei eragiten dien Foru Berriaren aldaketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urtarrilaren 7an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Lehendakaritzako, Berdintasuneko, Funtzio Publikoko eta Barneko kontseilariak Legebiltzarraren hurrengo Osoko Bilkuran ahoz erantzun dezan.

Bikote egonkorrei eragiten dien Foru Berriaren aldaketa dela-eta Podemos-Ahal Dugu-ri iristen ari zaizkigun informazio-eskaera ugariak ikusirik, aldaketa horren nolako ezagutarazpena ari da Gobernua egiten, Foru Berriaren eguneratzearen argitaratze hutsaz harago?

Iruñean, 2019ko abenduaren 19an

Foru parlamentaria: Ainhoa Aznárez Igarza